คนจองช้ำกันถ้วนหน้า! SUN ปิดตลาดหลุดจองกว่า 10%
คนจองช้ำกันถ้วนหน้า! SUN ปิดตลาดหลุดจองกว่า 10% โดยปิดตลาดวันนี้อยู่ที่ระดับ 5.25 บาท ลบ 0.60 บาท หรือ 10.26% สูงสุดที่ระดับ 5.85 บาท ต่ำสุดที่ระดับ 5.25 บาท ด้วยมูลค่าซื้อขาย 694.26 ล้านบาท
28 ธ.ค. 2560

ผู้สื่อข่าวรายงานว่า ราคาหุ้น บริษัท ซันสวีท จำกัด (มหาชน) หรือ SUN ปิดเทรดวันแรกราคาอยู่ที่ระดับ 5.25 บาท ลบ 0.60 บาท หรือ 10.26% สูงสุดที่ระดับ 5.85 บาท ต่ำสุดที่ระดับ 5.25 บาท ด้วยมูลค่าซื้อขาย 694.26 ล้านบาท
ทั้งนี้ SUN เข้าซื้อขายในวันนี้ (28 ธ.ค.60) เป็นวันแรก ในราคา IPO ที่ 5.85 บาท โดยมี บริษัท แอสเซท โปร แมเนจเม้นท์ จำกัด เป็นที่ปรึกษาทางการเงิน
อนึ่ง SUN ประกอบธุรกิจผลิตและจำหน่ายข้าวโพดหวานแปรรูปและผลิตภัณฑ์แปรรูปสินค้าเกษตรอื่น ๆ ภายใต้ตราสินค้าของบริษัท “KC” และภายใต้ตราสินค้าของลูกค้า รวมทั้งธุรกิจจัดหาและซื้อมาจำหน่ายไปซึ่งผลิตภัณฑ์อาหารและผลผลิตทางการเกษตร